
**

REPUBLIKA HRVATSKA

VUKOVARSKO-SRIJEMSKA ŽUPANIJA

**msotw9_temp0**

**OPĆINA TOVARNIK**

KLASA: 024-08/25-01/10

URBROJ: 2196-28-03-25-1

Tovarnik, 9. lipnja 2025.

Na temelju članka 31. Statuta Općine Tovarnik („Službeni vjesnik“ Vukovarsko-srijemske županije, broj 3/22) te članka 17. Odluke o javnim priznanjima Općine Tovarnik (KLASA: 021-05/16-03/20, URBROJ:2188/12-04-16-1) (dalje: Odluka o javnim priznanjima), Općinsko vijeće Općine Tovarnik na svojoj 2. sjednici, održanoj dana 9. lipnja 2025., donosi

**ODLUKA O DODJELI   
JAVNIH PRIZNANJA – NAGRADA OPĆINE TOVARNIK**

**Članak 1.**

Temeljem prijedloga članova liste Hrvatske demokratske zajednice Općine Tovarnik, Nezavisne liste grupe birača nositelja liste Dubravka Blaškovića koje su podnijele prijedloge, Općinsko vijeće Općine Tovarnik donosi Odluku o dodjeli Javnih priznanja Općine Tovarnik i to – **Nagrada Općine Tovarnik** Igoru Matijaševiću iz Tovarnika, za poseban doprinos promicanju sporta i radu s mladima.

**Članak 2.**

Ova Odluka stupa na snagu danom donošenja, a objavit će se u „Službenom vjesniku“ Vukovarsko-srijemske županije.

Obrazloženje

Prijedlog za dodjelu Nagrade Općine Tovarnik Igoru Matijaševiću za poseban doprinos i zalaganje za dugogodišnji predani rad, osobito s mladima te sportske uspjehe i razvoj sporta u lokalnoj zajednici. Kroz više od 20 godina aktivnog sudjelovanja, bilo kao sportaš, trener, volonter ili organizator u NK „Hajduk“, svojim primjerom poticao je mlade na bavljenje sportom, promicao je vrijednosti zajedništva te doprinio stvaranju zdravijeg i aktivnijeg društva. Rezultati predanog rada vidljivi su i kroz brojne nagrade koje je osvojio trenirajući limače, pionire i juniore, a osobito je važna posljednja koju je osvojio sa pionirima kada su postali prvaci Lige pionira nogometnog središta Vukovar te prvaci VSŽ. Nagrada simbolizira priznanje zajednice za kontinuirani rad, postignuća i ljubav prema sportu, koja je nadahnula generacije i ostavila neizbrisiv trag u lokalnoj sportskoj povijesti.

Dana 23.svibnja 2025. godine, na službenim Internet stranicama Općine Tovarnik objavljen je Javni poziv za podnošenje prijedloga kandidata za dodjelu javnih priznanja Općine Tovarnik u 2025. godini. Mještani Općine Tovarnik, domaće pravne osobe, vijećnici Općinskog vijeća Općine Tovarnik i Općinski načelnik Općine Tovarnik pozvani su kao predlagatelji na dostavu prijedloga kandidata. S obzirom na navedeno, u predviđenom roku pristigli su prijedlozi kandidata navedeni u članku 1. ove Odluke, a isti su podneseni od strane Članova liste Hrvatske demokratske zajednice Općine Tovarnik te članova Nezavisne liste grupe birača nositelja liste Dubravka Blaškovića.

S obzirom da su ispunjene sve zakonske pretpostavke te sukladno članku 17. Odluke o Javnim priznanjima, Općinsko Vijeće Općine Tovarnik donosi Odluku o javnim priznanjima.

Slijedom prethodno navedenog, odlučeno je kao u članku I. ove odluke.

**PREDSJEDNIK OPĆINSKOG VIJEĆA**

Dubravko Blašković